LeroyDyer/wikipediaSW huggingface dataset:
Mr Eazi

Oluwatosin Ajibade (aliyezaliwa 19 Julai 1991), anayejulikana zaidi kwa jina lake la kisanii Mr Eazi, ni mzaliwa wa Nigeria, mwimbaji anayeishi Ghana. Yeye ni mwanzilishi wa muziki wa Banku. Bw Eazi alihamia Kumasi, Ghana mwaka wa 2008 na kujiandikisha katika chuo cha Kwame Nkrumah University of Science and Technology (Kifupi: KNUST), ambapo alianza kuweka nafasi za wasanii kutumbuiza kwenye karamu za chuo kikuu. Alionyesha kupendezwa na muziki baada ya kurekodi wimbo wa kushirikishwa wa "My Life", wimbo ambao ulipata mvuto na kuwa rekodi maarufu chuoni apo. Mr Eazi alitoa mixtape yake ya kwanza ya "About to Blow" mwaka wa 2013. Alipata hadhi ya kimataifa kufuatia kutolewa kwa wimbo aliosaidiwa na Efya "Skin Tight". Mixtape yake ya pili ya Life Is Eazi, Vol. 1 - Accra To Lagos ilitolewa mnamo 2017.

Maisha na elimu 
Mr Eazi alizaliwa Port Harcourt, mji mkuu na jiji kubwa zaidi katika Jimbo la Rivers, Nigeria. Alikulia katika familia ya ujasiriamali. Mama yake alikuwa ni mfanyabiashara ndogo ndogo na baba yake ni rubani. Akiwa anahudhuria shule ya msingi mjini Lagos, Mr Eazi alikuwa na muda mfupi katika kwaya ya shuleni apo. Wakati wa malezi yake, alisikiliza sana rekodi ambazo baba yake alipendelea kusikiliza wakati wa kupata kifungua kinywa. Akiwa na umri wa miaka 16, Mr Eazi alihamia nchini Ghana kuendeleza shughuli zake za elimu, na alijiandikisha katika programu ya uhandisi wa mitambo katika Chuo Kikuu cha Sayansi na Teknolojia cha Kwame Nkrumah (KNUST). Mr Eazi alianza kurekodi muziki wakati alipokuwa KNUST. Alichangia sauti kwenye wimbo wakushirikishwa wa "My Life", wimbo ambao ulipata mvuto na kuwa rekodi maarufu katika chuo cha KNUST. Kabla ya hapo, alianzisha kampuni ya matangazo iitwayo Swagger Entertainment. Alitumia jukwaa hilo kuandaa maonyesho na kutangaza matukio katika chuo kikuu cha KNUST.

Marejeo

Watu walio hai
Waliozaliwa 1991
Wanamuziki wa Nigeria
Gilbati wa Caithness

Gilbati wa Caithness (akifariki Caithness, Uskoti, 1 Aprili 1244 au 1245) alikuwa kwa miaka zaidi ya 20 askofu mwenye juhudi. 

Alijenga kanisa kuu huko Dornoch na makazi kwa ajili ya fukara.

Karibu na kufa aliagiza watu wafuate alichotekeleza mwenyewe maishani mwake: kutomtendea baya mtu yeyote, kuvumilia adhabu za Mungu na kutomdhuru yeyote.

Anaheshimiwa kama mtakatifu.

Sikukuu yao huadhimishwa tarehe 1 Aprili.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Waliozaliwa karne ya 12
Waliofariki 1245
Maaskofu Wakatoliki
Watakatifu wa Uskoti
Petro wa Poitiers

Petro wa Poitiers (Poitiers, Akwitania, leo nchini Ufaransa, karne ya 11 - Chauvigny, 4 Aprili 1115) alikuwa askofu wa mji huo (kwa Kilatini Pictavium) kuanzia mwaka 1087 hadi alipofukuzwa kinyume cha haki kwa kukaripia watawala waovu. 

Ni maarufu kwa kusaidia uanzishwaji na uthibitishwaji wa Utawa wa Fontevrault.

Tangu zamani anaheshimiwa na Kanisa Katoliki kama mtakatifu.

Sikukuu yake inaadhimishwa kila mwaka tarehe aliyofariki dunia .

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Marejeo
 Denis de Sainte-Marthe, Gallia christiana, vol. II, Parigi 1720, coll. 1167-1170
 René Wasselynck, Pietro II, vescovo di Poitiers, santo, in «Bibliotheca Sanctorum», vol. X, coll. 777-778

Waliozaliwa karne ya 11
Waliofariki 1115
Maaskofu Wakatoliki
Watakatifu wa Ufaransa
Alberto wa Montecorvino

Alberto wa Montecorvino (Sant'Elia a Pianisi, Italia Kusini, 1031/1032 - Montecorvino, Italia Kusini, 5 Aprili 1127) anakumbukwa kama askofu wa Montecorvino kwa miaka mingi.

Alitumia maisha yake yote katika kusali mfululizo na kusaidia maskini. 

Tangu kale anaheshimiwa kama mtakatifu. 

Sikukuu yake huadhimishwa tarehe 5 Aprili.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi 

Waliozaliwa 1031
Waliofariki 1127
Maaskofu Wakatoliki
Watakatifu wa Italia
Juliana wa Cornillon

Juliana wa Cornillon (pia: wa Liege; Retinnes, leo nchini Ubelgiji, 1192 hivi – Fosses-la-Ville, leo nchini Ubelgiji, 5 Aprili 1258) alikuwa bikira aliyejiunga na Ukanoni wa Waagustino akiwa na umri wa miaka 13.

Baadaye akawa kiongozi wa jumuia akajaliwa karama za pekee zilizomsukuma kupigania ianzishwe sherehe ya Mwili wa Kristo na kujifungia ndani kusali tu .

Alitangazwa mtakatifu na Papa Pius IX tarehe 18 Julai 1869. 

Sikukuu yake huadhimishwa katika tarehe ya kifo chake.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Marejeo
 Chanoine Jean Cottiaux, Sainte Julienne de Cornillon, Liège, Carmel de Cornillon - sanctuaire de Sainte-Julienne, 1991, 260 p.
 Compte rendu de Fête-Dieu (1246-1996), 1. Actes du colloque de Liège, septembre 1996, Éd. A. Haquin
 Compte rendu de Fête-Dieu (1246-1996), 2. Vie de sainte Julienne de Cornillon, Éd. Jean-Pierre Delville, Louvain-la-Neuve, 1999
 Fabrice de Saint-Moulin, Jean-Paul Hendrick, Yves Willemaers, Fêter Dieu avec Julienne de Cornillon, Éd. Fidélité, Collection “Sur la route des saints“, Namur, 1996, 72 p.

Viungo vya nje

Waliozaliwa 1192
Waliofariki 1258
Mabikira
Waaugustino
Wakaapweke
Watakatifu wa Ubelgiji
Vinebadi

Vinebadi (Nogent-sur-Seine, karne ya 6 - Troyes, leo nchini Ufaransa, 620/623) alikuwa mmonaki mwenye maisha magumu sana.

Baada ya upadrisho, aliishi miaka mingi kama mkaapweke alijiunga na monasteri akawa abati wake.

Tangu kale anaheshimiwa na Wakatoliki na Waorthodoksi kama mtakatifu.

Sikukuu yake huadhimishwa tarehe 6 Aprili.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi 

Waliozaliwa karne ya 6
Waliofariki 620
mapadri
Wakaapweke
Wamonaki
Watakatifu wa Ufaransa
Prudensi wa Troyes

Prudensi wa Troyes (kwa Kilatini: Prudentius; kwa Kifaransa: Proliant, Pruiant, Prudence; Aragon, leo nchini Hispania - Troyes, leo nchini Ufaransa, 6 Aprili 861) alikuwa askofu wa mji huo kuanzia mwaka 843, baada ya kuishi miaka mingi katika ikulu kama mwandishi.

Kama askofu alitunga muhtasari wa sala za Zaburi kwa wasafiri, alikusanya maagizo ya Biblia kwa wanaojiandaa kuwa mapadri na alirekebisha umonaki.

Maandishi yake mengi yanapatikana katika Patrologia Latina CXV, 971–1458, ila tenzi zake zimo katika Monumenta Germaniae Historica Poetæ Lat., II, 679 sq.

Tangu kale anaheshimiwa na Wakatoliki na Waorthodoksi kama mtakatifu.

Sikukuu yake huadhimishwa tarehe 6 Aprili.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Marejeo
Girgensohn, Prudentius und die Bertinianischen Annalene (Riga, 1875)
Freystedt, Ueber den Prädestinationsstreit in Zeitschrift für wissenschaftl. Theologie (1893), 315 sq., 447 sq.
Breyer, Les vies de St. Prudence Evéque de Troyes, et de St. Maura, vierge (Troyes, 1725)
Meddeldorff, De Prudentio et theologia Prudentiana commentatio in Zeitschrift für histor. Theol., II (1832), 127-190

Viungo vya nje

Opera Omnia by Migne Patrologia Latina with analytical indexes

Waliofariki 861
Waandishi wa Kilatini
Maaskofu Wakatoliki
wanateolojia wa Hispania
wanateolojia wa Ufaransa
watakatifu wa Hispania
Watakatifu wa Ufaransa
Filarete wa Seminara

Filarete wa Seminara (Palermo, Sicilia, 1020 hivi - Palmi, Calabria, 1070) alikuwa mmonaki wa Ukristo wa Mashariki katika sehemu mbalimbali za Italia Kusini. Alikuwa na bidii kubwa kwa sala. 

Tangu kale anaheshimiwa na Wakatoliki na Waorthodoksi kama mtakatifu. 

Sikukuu yake huadhimishwa tarehe 6 Aprili.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Marejeo
 , Filarète di Calabria, santo, Enciclopedia Treccani .

Waliozaliwa 1020
Waliofariki 1070
Wamonaki
Wabazili
Watakatifu wa Italia
Nyuki-mchanga

Nyuki-mchanga (kutoka Kijerumani sandbienen) ni nyuki wadogo sana hadi wakubwa kiasi wa family Andrenidae katika familia ya juu Apoidea ya oda Hymenoptera wanaojenga viota vyao katika ardhi, hasa katika udongo mwenye mchanga. Nyuki hawa ni wapweke, lakini spishi kadhaa hujenga viota vyao karibu na kila kimoja. Chache sana hugawana kiota kimoja. Wanatokea maeneo kavu wenye joto kiasi, hasa katika nusudunia ya kaskazini. Afrika ina spishi 28 na Afrika ya Mashariki 4 tu.

Maelezo
Ukubwa wa nyuki hawa ni kutoka wadogo sana hadi wakubwa kiasi: mm 3-25. Wana nywele nyingi, ingawa katika spishi nyingine nywele ni chache. Kwa kawaida uso wao hasa una nywele nyingi. Rangi ya kutikulo mara nyingi ni nyeusi hadi kahawia, lakini kwa kawaida nywele ni nyeupe, hudhurungi au njano na spishi nyingine zina rangi ya machungwa au nyekundu-kahawia. Kama nyuki wengine wengi, spishi nyingi zina nywele maalum kwenye tibia za nyuma kwa kukusanya chavua kwenye madonge madogo. Spishi nyingine pia zina nywele kama hizo kwenye fumbatio. Ulimi ni mfupi. Kwa kuwa wanafanana kijuujuu sana na nyuki wengine, wanatofautishwa kwa urahisi zaidi na tabia ya kuchimba vishimo vya kiota ardhini.

Biolojiahttps://bugguide.net/node/view/4968

Majike huchimba mashimo ya kiota katika maeneo ya mimea michache, viwanda vya nyasi vya zamani, mapito kavu ya barabara, njia za mchanga n.k. Kila jike huchimba kiota chake, isipokuwa kwa spishi chache ambazo majike kadhaa hugawana kiota kimoja. Mara nyingi viota huwa karibu na kila kimoja na idadi kufikia zaidi ya elfu katika baadhi ya matukio. Kwa kawaida machimbo hayana kina kirefu, kama sm 5-8, lakini yanaweza kufikia sm 30 na katika hali ya kina kirefu sana hadi karibu m 3. Udongo uliochimbwa umeachwa kwenye kirundo mlangoni. Kila kiota kina matawi kutoka chimbo kuu ambayo kila lina chumba mwishoni. Kunaweza kuwa na vyumba 8 au zaidi (haswa viota vya jumuiya) kwenye kiota. Machimbo na vyumba vimewekwa na dutu isiyoweza kupenywa na maji na kukinga uzao dhidi ya unyevu, bakteria na kuvu. Kila chumba hujazwa na donge dogo la chavua na mbochi na yai hutagwa juu ya kila donge na baada ya hapo jike hufunga kila chumba cha kizazi. Mabuu wanaoibuka hujilisha kwa donge la chavua hadi wawe mabundo. Baada ya mpevu kuibuka hukaa kwenye chumba hadi msimu wa masika au wa mvua.

Nyuki-mchanga hukusanya chavua na mbochi kutoka kwa maua ya ama spishi moja au chache au ya spishi nyingi kulingana na spishi ya nyuki. Hata hivyo, kwa sababu ya ulimi wao fupi, hawawezi kukusanya mbochi kutoka kwa maua ya kina. Spishi fulani ni muhimu sana kwa uchavushaji wa mimea na miti, kama vile miti fulani ya matunda.

Spishi za Afrika ya Mashariki
 Andrena africana
 Andrena notophila
 Andrena somalica
 Meliturgula scriptifrons

Picha

Marejeo

Nyuki na jamaa
Umoja Prize for Contemporary Tanzanian Artist

Umoja Prize for Contemporary Tanzanian Artist (kifupi: UPCTA) ni shindano, maonesho na tuzo zinazofanyika kila mwaka kwa sanaa za maonyesho nchini Tanzania. Ni moja ya tuzo muhimu zaidi za sanaa nchini Tanzania. Ilitolewa kwa mara ya kwanza mwaka wa 2007 na Umoja Foundation for the Arts. Umoja Foundation imefadhili hafla hiyo tangu mwaka 2007 kwa hiyo inajulikana kama Tuzo ya Umoja. Inawatuza wasanii wa Kitanzania walio chini ya miaka 40 katika sanaa ya kisasa.

Shindano hili liko wazi kwa wasanii wote walio na umri chini ya miaka 40, linashirikisha wasanii kutoka pande zote za Tanzania. Lengo lake ni kuonyesha sanaa bora ya asili nchini. Kazi zinaweza kuwa katika vyombo vya habari yoyote, ikiwa ni pamoja na uchoraji (kwenye gome, turubai na karatasi), uchongaji, nguo, weaving, keramik, kioo, upigaji picha, vyombo vya habari digitali na video.

Zawadi ya kwanza ya Tsh 3,000,000 inatolewa kwa kazi ilioyochaguliwa kuwa bora zaidi katika onyesho hilo. Zawadi ndogo zaidi za Tsh 1,000,000 hutolewa katika makundi manne.

Washindi wa tuzo

Marejeo 

Tuzo
Kizz Daniel

Oluwatobiloba Daniel Anidugbe (anajulikana zaidi kwa jina lake la kisanii Kizz Daniel; amezaliwa Mei 1, 1994) ni mwimbaji na mtunzi wa nyimbo kutoka nchini Nigeria. Alifahamika zaidi kwa nyimbo zake Woju na Yeba. 

Alipoanza muziki alitambulika kwa jina la Kiss Daniel kabla ya kulibadilisha jina hilo Mei 2018. Alitia saini mkataba wa rekodi na lebo ya G-Worldwide Entertainment mnamo 2013, lakini aliondoka kwenye lebo hiyo kufuatia mzozo wa mkataba uliotangazwa na mahakama. 

Alianzisha lebo yake ya Fly Boy Inc mnamo Novemba 2017.

Maisha ya awali na elimu 
Alizaliwa Oluwatobiloba Daniel Anidugbe huko Abeokuta, jimbo la Ogun, Nigeria. 

Alihudhuria shule ya  Abeokuta Grammar School na kuhitimu katika chuo kikuu cha Federal University of Agriculture, Abeokuta mnamo 2013, na kupokea shahada ya usimamizi wa rasilimali za maji na uhandisi wa maji. Akiwa chuoni aliamua kujihusisha na muziki kama taaluma.

Kazi
Mnamo Mei 2015, Kizz Daniel alitoa wimbo wa tatu Laye katika siku yake ya kuzaliwa, na wiki mbili baadae alitoa video zake ambazo zilichukuliwa sehemu za Afrika Mashariki na kuongozwa na AJE FILMS.

Daniel alitoa albamu yake ya kwanza itwayo New Era mnamo Mei 14, 2016.

Baada ya kuondoka kwenye lebo yake ya zamani ya G-WorldWide, alienda kuanzisha lebo yake binafsi FLYBOY I.N.C. ambayo kwa sasa inasimamia wasanii wawili Demmie Vee na Philkeyz.  Kizz Daniel alishirikishwa kwenye wimbo wa Demmie Vee unaoitwa You Go Wait?.

Mnamo tarehe 30 Disemba 2018, Daniel alitoa albamu yake ya pili na ya kwanza chini ya lebo yake FlyBoy Inc iliyoitwa No Bad Songz. Albamu hiyo ilikuwa na nyimbo 20 ikiwa ni pamoja na One Ticket ambayo alimshirikisha Davido. Wengine aliowashirikisha kwenye albamu hiyo ni pamoja na Nasty C, Diamond Platnumz, Philkeyz, Demmie Vee, Dj Xclusive, Wretch 32, Diplo na Sarkodie. Albamu hiyo kwa mara ya kwanza ilishika namba 55 kwenye chati ya iTunes ya Marekani na kuwa nambari 1 kwenye chati ya Albamu duniani ndani ya saa 24 baada ya kutolewa. 

Mnamo tarehe 25 Juni 2020, alitoa albamu yake ya tatu iliyoitwa King of Love.

Kukamatwa
Mnamo 8 Agosti 2022, Kizz Daniel alishikiiliwa na polisi jijini Dar es salaam, Tanzania kwa kushindwa kutumbuiza, hafla iliyoandaliwa na moja ya kampuni ya kitanzania ijulikanayo kama State of Vybes.

Diskografia 
Albamu za studio na EP
 New Era (2016)
 No Bad Songz (2018)
 King of Love (2020)
 Barnabas (2021

Marejeo 

Watu walio hai
Wanamuziki wa Nigeria
Sifa za Bikira Maria

Sifa za Bikira Maria zinapatikana katika madhehebu mbalimbali ya Kikristo na katika Uislamu, akiwa mwanamke pekee anayetajwa kwa jina na Kurani. Zote zinategemea ukweli wa msingi kwamba ndiye mzazi wa Yesu.

Zile muhimu zaidi zinafuata moja kwa moja imani ya madhehebu hayo, baadhi ni namba za kumuitia katika sala, baadhi tena ni za kisanii katika kumfananisha na viumbe vingine. Pia kuna sifa zinazotokana na uchoraji na sanaa kwa jumla kumhusu yeye.

Bikira Maria
teolojia
Maisha ya Bikira Maria

Maisha ya Bikira Maria kadiri ya historia yanajulikana hasa kutokana na habari zilizomo katika Injili nne zinazotumiwa na Wakristo pamoja na Matendo ya Mitume.

Humo tunasikia jinsi Bikira Maria:
alivyokuwa ameposwa na Yosefu (Math 1:18), 
alivyopashwa habari na malaika Gabrieli kwamba ameteuliwa na Mungu kumzaa Yesu na alivyoitikia kwa imani na utiifu huko Nazareti (Lk 1:26-39),
alivyosafiri haraka ili kumhudumia Elizabeti kwa muda wa miezi mitatu (Lk 1:30-56),
alivyokwenda kuishi na Yosefu bila mahusiano ya kimwili (Math 1:24-25),
alivyosafiri naye kwa ajili ya sensa (Lk 2:1-5),
alivyomzaa Yesu karibu na Bethlehemu na kumvika nguo za kitoto na kumlaza horini (Lk 2:6-18),
alivyotafakari sana habari za Mwanae (Lk 2:19, 51),
alivyomtoa kwa Mungu katika hekalu la Yerusalemu siku arubaini baadaye (Lk 2:22-38),
alivyomuonyesha kwa mamajusi kutoka mashariki na kupokea zawadi zao (Math 2:11),
alivyokimbia Misri kwa usalama wa mtoto (Math 2:13-15),
alivyorudi Palestina baada ya kifo cha mfalme Herode Mkuu (Math 2:19-21),
alivyokwenda kuishi tena Nazareti (Math 2:22-23; Lk 2:39, 51),
alivyokuwa akienda kuhiji Yerusalemu hasa kwa Pasaka (Lk 2:41),
alivyopotewa na Mwanae kwa siku tatu huko Yerusalemu alipokuwa na umri wa miaka kumi na miwili (Lk 2:42-50),
alivyoshiriki arusi ya Kana pamoja na Mwanae na kumuomba awasaidie wanaharusi kufanikisha sherehe (2:1-11),
alivyomfuata Kapernaumu (Yoh 2:12),
alivyomtembelea Yesu akiwa katika mizunguko ya utume wake (Mk 3:31),
alivyosimama chini ya msalaba wa Yesu na kukabidhiwa naye mtume Yohane kama mwana (Yoh 19:25-27),
alivyokwenda kuishi naye (Yoh 19:27),
alivyodumu katika sala na Wakristo wa kwanza katika kumuomba Roho Mtakatifu awashukie (Mdo 1:14).

Habari nyingine zinapatikana katika Injili ya Yakobo na maandishi mengine, ikiwemo Kurani, tena katika mapokeo ya Kanisa, lakini hazikubaliwi na wote.

Kuhusu suala la Maria kuzaa watoto wengine, katika Biblia ya Kikristo hakuna habari hiyo; ingawa wanatajwa ndugu wa Yesu, yeye tu anaitwa "mwana wa Maria" (Mk 6:3).

Bikira Maria
Injili
Simi (mwimbaji)

Simisola Bolatito Kosoko (née Ogunleye, anayejulikana zaidi kwa jina lake la kisanii Simi; alizaliwa Ojuelegba, kitongoji cha Surulere, Jimbo la Lagos, 19 Aprili, 1988) ni mwimbaji, mtunzi wa nyimbo na mwigizaji wa Nigeria.

Maisha 
Simi ni mtoto wa mwisho kati ya wanne. Katika mahojiano na Juliet Ebirim wa gazeti la Vanguard, Simi alibainisha kwamba wazazi wake walitengana alipokuwa na umri wa miaka 9. Pia alifichua yakuwa alikuwa kama tomboy katika umri huo.

Alianza kazi yake kama mwimbaji wa nyimbo za injili, akitoa albamu yake ya kwanza mnamo 2008, iliyoitwa Ogaju. Pia alicheza kama mmoja wa waamuzi wakuu katika msimu wa 7 wa kipindi cha Nigerian idol Tv mnamo 2022. 

Alipata kutambuliwa na umma mwaka wa 2014 baada ya kuachia "Tiff", wimbo ambao uliteuliwa kwa Wimbo Bora Mbadala katika The Headies 2015. Simi alisaini mkataba wa rekodi na X3M Music mwaka wa 2014, lakini aliondoka kwenye lebo hiyo Mei 2019 kufuatia kumalizika kwa mkataba wake. Alitoa albamu yake ya pili ya studio Simisola mnamo Septemba 8, 2017. Albamu yake ya tatu ya studio Omo Charlie Champagne, Vol. 1 ilitolewa sanjari na siku yake ya kuzaliwa ya thelathini na moja mnamo Aprili 19, 2019. Alizindua lebo yake ya rekodi ya Studio Brat mnamo Juni 2019.

Diskografia 
Albamu za studio
 Ogaju (2008)
 Chemistry (with Falz) (2016)
 Simisola (2017)
 Omo Charlie Champagne, Vol. 1 (2019)
 To Be Honest (2022)

EPs
 Restless (2014)
 Restless II (2020)

Filamu 
Mokalik (2019)

Marejeo 

Watu walio hai
Waliozaliwa 1988
Wanamuziki wa Nigeria
Bikira Maria katika sanaa

Bikira Maria katika sanaa anajitokeza sana (hasa katika uchoraji na uchongaji) tangu zamani sana (karne ya 2 na ya 3) kulingana na maendeleo ya heshima ya Wakristo kwake hasa baada ya Mtaguso wa Efeso (431) uliokubali jina "Mama wa Mungu" kuwa sahihi. 

Kwa kuwa ukuu wake mwenyewe unamtegemea tu Yesu Mwanae, mara nyingi wako pamoja (hasa katika Ukristo wa Mashariki), lakini pengine anaonyeshwa peke yake. 

Michoro yake ya kale zaidi inapatikana katika makatakombu ya Roma, ingawa inasimuliwa (hasa Mashariki) kuwa Mwinjili Luka alimchora Bikira Maria akiwa hai. 

Namna za kumchora baadaye zilitofautiana sana upande wa Ukristo wa Magharibi wakati wa Renaissance (Duccio, Leonardo da Vinci, Michelangelo, Raphael, Giovanni Bellini, Caravaggio na Rubens) na baadaye (Salvador Dalí na Henry Moore), kumbe upande wa Mashariki wasanii waliendelea kuzingatia vielelezo vilivyokubalika kimapokeo.

Muhammad alipotakasa Kaaba kwa kuondoa sanamu na michoro yote, aliokoa ile ya Bikira Maria na mtoto Yesu na Abrahamu.

Michoro

Sanamu

Michoro midogo

Viungo vya nje 

 Metropolitan Museum: The Virgin Mary in the Middle Ages
 by Estelle M. Hurll (First printed 1897)

Tanbihi

Bikira Maria
sanaa za Kikristo
Aibati

Aibati, O.S.B. (Espain, leo nchini Ubelgiji, 1060 hivi - karibu na Crespin, Hainault, leo nchini Ufaransa, 7 Aprili 1140) alikuwa mkaapweke, halafu mmonaki  na padri wa shirika la Mt. Benedikto.

Kila siku alikuwa akisali Zaburi zote akiwa amepiga magoti au kujilaza kifudifudi. Pamoja na hayo, alikuwa anawapatia huruma ya Mungu umati wa watu waliomtembelea.

Tangu kale anaheshimiwa kama mtakatifu.

Sikukuu yake huadhimishwa tarehe ya kifo chake.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Waliozaliwa 1060
Waliofariki 1140
wakaapweke
Wamonaki
Wabenedikto
Mapadri
watakatifu wa Ubelgiji
Watakatifu wa Ufaransa
Hermani Yosefu

Hermani Yosefu, O. Prem. (Köln, 1150 hivi – Hoven, 7 Aprili 1241) alikuwa padri wa shirika la Premontree nchini Ujerumani maarufu kwa kumpenda kitoto Bikira Maria na kuadhimishwa kwa tenzi na nyimbo za sifa Moyo Mtakatifu wa Yesu. 

Anaheshimiwa na Kanisa Katoliki kama mtakatifu, hasa baada ya kutangazwa rasmi na Papa Pius XII tarehe 11 Agosti 1958.

Sikukuu yake huadhimishwa tarehe 7 Aprili.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Wakanoni
Wapremontree
mapadri
Watakatifu wa Ujerumani
Wayne Wonder

Von Wayne Charles (anajulikana zaidi kwa jina lake la kisanii Wayne Wonder; alizaliwa Buff Bay, Jamaika, 26 Julai 1972) ni msanii wa muziki kutoka Jamaika. 

Ingawa rekodi zake za awali zilikuwa dancehall na reggae, baadaye alihamia kwenye hip hop na rap. Wimbo wake maarufu zaidi ni wimbo wa 2003 No Letting Go.

Maisha ya awali 
Wonder aliimba katika shule ya Jumapili akiwa mtoto, alianza kuandika nyimbo akiwa na umri wa miaka 13, alihudhuria Shule ya Upili ya Camperdown mashariki mwa Kingston, akipata mapumziko makubwa ya kazi alipopewa nafasi ya kila wiki ya Metro Media katika Allman Town.

Viungo vya nje 
 https://musicbrainz.org/artist/fa5ecc27-10f6-41eb-90ac-9498a2bf6b43

Marejeo 

Wanamuziki wa Jamaika
Waliozaliwa 1972
Watu walio hai
Bill and Melinda Gates Foundation

Bill & Melinda Gates Foundation (BMGF), iliyounganishwa kwa Wakfu wa William H. Gates na Gates Learning Foundation, ni taasisi ya kibinafsi ya Marekani iliyoanzishwa na Bill Gates na Melinda French Gates. Imejengwa huko Seattle, Washington, ilizinduliwa mnamo 2000 na inaripotiwa kama 2020 kuwa msingi wa pili kwa ukubwa wa hisani ulimwenguni, ikishikilia mali ya $ 49.8 bilioni.

Marejeo
Melinda French Gates

Melinda French Gates  (aliyezaliwa Melinda Ann French 15 Agosti 1964)  ni mfadhili na mwanasayansi wa kompyuta wa Marekani na meneja mkuu katika Microsoft. French Gates amekuwa akiorodheshwa na Forbes kama mmoja wa wanawake wenye nguvu zaidi ulimwenguni.

Bibliografia 
 The Moment of Lift: How Empowering Women Changes the World (2019) ISBN 978-1-250-31357-7

Marejeo 

Waliozaliwa 1964
wanasayansi wa Marekani
Jack Dorsey

Jack Patrick Dorsey (amezaliwa Novemba 19, 1976)  ni mjasiriamali wa mtandao, mtayarishaji programu, na mfadhili  wa Marekani ambaye ni mwanzilishi mwenza na Mkurugenzi Mtendaji wa zamani wa Twitter, Inc., na pia mwanzilishi na afisa mkuu mtendaji wa Block, Inc., kampuni ya malipo ya kifedha.

Marejeo 

Waliozaliwa 1976
mabingwa wa kompyuta wa Marekani
The 500 Most Influential Muslims

The 500 Most Influential Muslims (pia wanajulikana kama The Muslim 500) ni chapisho la kila mwaka lililochapishwa kwa mara ya kwanza mwaka wa 2009, ambalo linawaorodhesha Waislamu wenye ushawishi mkubwa zaidi duniani.

Chapisho hili limekusanywa na Royal Islamic Strategic Studies Center huko Amman, Yordani. Ripoti hiyo hutolewa kila mwaka kwa ushirikiano na Kituo cha Prince Al-Waleed Bin Talal cha Maelewano ya Kikristo na Kikristo katika Chuo Kikuu cha Georgetown nchini Marekani.

Emir Tamim bin Hamid Al-Thani wa Qatar alichukua nafasi ya kwanza katika toleo la 2022. Alifuatiwa na Mfalme Salman wa Saudi Arabia Kiongozi Mkuu wa Iran Ali Khamenei na Rais wa Uturuki Recep Tayyip Erdoğan. Mfalme Abdullah II wa Jordan mwanazuoni wa Pakistani Muhammad Taqi Usmani Mfalme Mohammed wa Sita wa Morocco Rais wa UAE Mohammed bin Zayed Al Nahyan kasisi wa Iran Ali al-Sistani na Imran Khan Waziri Mkuu wa zamani wa Pakistani pia ni miongoni mwa orodha 10 bora.

Wakosoaji wamebainisha kuwa orodha yake ya 50 bora inatoa uzito zaidi kwa uongozi wa kisiasa, ambao kutokana na hali ya mifumo ya kisiasa katika Mashariki ya Kati wanafurahia nguvu na ushawishi mkubwa katika siasa za kikanda. Kwa hivyo ushawishi wa watu walioorodheshwa katika 50 bora hupendelewa juu ya ukweli wa uwepo wao katika wigo wa kisiasa.

Marejeo 

Uislamu
Kasilda

Kasilda (Toledo, Hispania, 950 - Briviesca, Hispania, 1050) alikuwa bikira Mwislamu, binti Yahya ibn Ismail al-Mamun, mfalme wa Toledo. 

Baada ya kuzoea kuwasaidia kwa huruma Wakristo waliofungwa gerezani , alibatizwa huko Burgos akaishi kama mkaapweke hadi mwisho wa maisha yake marefu.

Tangu kale anaheshimiwa na Wakatoliki na Waorthodoksi kama mtakatifu.

Sikukuu yake huadhimishwa tarehe 9 Aprili.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Marejeo
 Concha Espina, Casilda de Toledo (Madrid: Biblioteca nueva, 1940)

Viungo vya nje
 Zurbaran: Santa Casilda 
  Santa Casilda
 St. Casilda of Toledo at the Christian Iconography web site
 St. Casilda of Toledo
 SANTA CASILDA DE TOLEDO

waliozaliwa 950
Waliofariki 1050
Mabikira
Wakaapweke
Watakatifu wa Hispania
Gaukeri

Gaukeri (Meulan-sur-Seine, Ufaransa, 1060 – Aureil, Ufaransa, 1140) alikuwa padri aliyekwenda kuishi upwekeni na hatimaye alianzisha huko Aureil monasteri yenye jumuia mbili (ya kiume na ya kike) za aina ya Wakanoni, chini ya kanuni ya Augustino akawa, hasa kwa waklero, kielelezo cha maisha ya kijumuia na cha juhudi za kitume.

Papa Selestini III alimtangaza mtakatifu tarehe 18 Septemba 1194

Sikukuu yake huadhimishwa tarehe 9 Aprili.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Marejeo
 Jean Becquet, in G. Pelliccia e G, Rocca (curr.), Dizionario degli Istituti di Perfezione (DIP), vol. IV (1977), col. 1044.

Viungo vya nje 
 Catholiconline.org

Waliozaliwa 1060
Waliofariki 1140
Mapadri
wakaapweke
watawa waanzilishi
Wakanoni
Waaugustino
Watakatifu wa Ufaransa
Paladi wa Auxerre

(kwa Kilatini: Palladius; karne ya 7 - Auxerre, leo nchini Ufaransa, 10 Aprili 658 hivi) alikuwa abati halafu askofu wa 20 wa mji huo kuanzia mwaka 622 hadi kifo chake.  

Alishiriki mitaguso mbalimbali na kupigania maadili na nidhamu katika Kanisa.

Tangu kale anaheshimiwa na Wakatoliki na Waorthodoksi kama mtakatifu.

Sikukuu yake huadhimishwa tarehe 10 Aprili.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Marejeo
 De Sancto Palladio episcopo Autissiodorensi in Gallia, in Acta Sanctorum Aprilis, vol. I, Parigi-Roma 1866, pp. 855-856
 Gesta pontificum Autissiodorensium, in Louis-Maximilien Duru, Bibliothèque historique de l'Yonne, vol. I, Auxerre 1850, pp. 340-341
 Jean Lebeuf, Mémoire concernant l'histoire ecclésiastique et civile d’Auxerre et de son ancien diocèse, continués par M. Challe et M. Quantin, vol. I, Auxerre 1848, pp. 145-150
 Louis Duchesne, Fastes épiscopaux de l'ancienne Gaule, vol. II, Paris 1910, pp. 430-447
 Paul Viard, Palladio, vescovo di Auxerre, santo, in «Bibliotheca Sanctorum», vol. X, coll. 57-58

Waliozaliwa karne ya 7
Waliofariki 658
wamonaki
Maaskofu Wakatoliki
Watakatifu wa Ufaransa
Beda Kijana

Beda Kijana (alifariki Gavello, Veneto, Italia, 10 Aprili 883 BK) anakumbukwa kama mmonaki bora kutoka Schleswig (Ujerumani kaskazini).

Kabla ya hapo aliishi miaka 45 katika ikulu akimtumikia kiaminifu mfalme, lakini baadaye aliona afadhali kumtumikia Mungu tu .

Tangu kale anaheshimiwa na Wakatoliki na Waorthodoksi kama mtakatifu. 

Sikukuu yake huadhimishwa tarehe ya kifo chake

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi 

Waliofariki 883
Wamonaki
Watakatifu wa Ujerumani
Watakatifu wa Italia
Fulbati

(952/970 - Chartres, Neustria, leo nchini Ufaransa, 10 Aprili 1028) alikuwa askofu wa mji huo kuanzia mwaka 1006 hadi kifo chake  

Alikuwa akifundisha huko na kuandika barua na vitabu mbalimbali vilivyotufikia.

Tangu kale anaheshimiwa na Wakatoliki kama mtakatifu.

Sikukuu yake huadhimishwa tarehe 10 Aprili.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Marejeo

Viungo vya nje

 
 Statue in of Fulbert Chartres
 Coin struck to celebrate the Millénaire de Fulbert, in honor of him becoming Bishop of Chartres
 French Wikipedia page information on the Millénaire de Fulbert
Image of drawing of Fulbert's cathedral
 Image of Fulbert teaching in his Cathedral
 Lyrics for Ye Choirs of New Jerusalem
 On Feudal Obligations

waliozaliwa 960
Waliofariki karne ya 10
Maaskofu Wakatoliki
Waandishi wa Kilatini
Wanateolojia wa Ufaransa
Watakatifu wa Ufaransa
Kombolela (tamthilia)

Kombolela ni tamthilia ya televisheni kutoka nchini Tanzania. Imetayarishwa na Kisimani Films na kuongozwa na Majag Imeanza kurushwa hewani mwaka 2021 katika chaneli ya Sinema Zetu kwenye Azam TV kila Ijumaa hadi Jumapili saa moja jioni.  

Kombolela alishinda tuzo zaMajic vibe Awards kama mfululizo bora wa televisheni wa mwaka wa 2021.

Muhtasari
Ustaarabu umezikwa, kazi hazionekani, pesa nazo zimejificha, wanakula kilichopo na wamejaa nyumba haipumui.

Maelezo ya jumla
Kombolela ni tamthilia inayoelezea familia ya Mzee Kikala ambayo ni familia ya Kiswahili iliyojaa visa, mikasa, upendo, vurugu, majungu na chuki. Wanafamilia wote huishi pamoja katika nyumba ya baba yao Mzee Kikala huku wakimtegemea kwa kila kitu.

Tanbihi

Viungo vya nje
https://m.imdb.com/title/tt21318028/ 
https://azamtv.co.tz/tan/sinema-zetu/single/kombolela

Filamu za Tanzania
Filamu za 2021
Nyuki-kekeo

Nyuki-kekeo (kutoka kwa Kiing. cuckoo bees) ni nyuki waliotaga mayai yao katika viota vya nyuki wengine, kama vile kekeo hufanyia ndege wengine. Kuna makundi mbalimbali ya nyuki-kekeo. Jenasi iliyoenea zaidi na kuwa na spishi nyingi barani Afrika ni Coelioxys ya familia Megachilidae yenye spishi 21 katika Afrika ya Mashariki. Jenasi nyingine ya familia hii, Euaspis, ina spishi chache, ambazo moja tu imerekodiwa kutoka Afrika ya Mashariki. Makundi mengine hutokea katika familia Apidae, muhimu zaidi duniani kote ikiwa nusufamilia Nomadinae yenye spishi 14 katika Afrika ya Mashariki. Kabila Melectini ina spishi 20 za Afrika ya Mashariki katika jenasi Afromelecta na Thyreus. Makabila mengine nne zilizo na nyuki-kekeo hazipatikani Afrika (Bombini, Ericrocidini, Euglossini na Isepeolini). Katika familia Halictidae jenasi Sphecodes ina spishi 6 za nyuki-kekeo katika Afrika ya Mashariki.

Maelezo
Kwa sababu nyuki hawa wako katika makundi mbalimbali ya kitaksonomia, haiwezekani kutoa maelezo ya wao wote pamoja. Tembelea kurasa maalum kwa taarifa zaidi. Hata hivyo, kwa ujumla, nyuki hawa hawachomi au mchomo wao sio chungu hasa. Pia huwa na kutikulo ngumu kuhimili mashambulizi ya mdusiwa wao. Kwa sababu hiyo hiyo, wanaweza kuwa na marekebisho mengine.

Kama jina lao linavyoonyesha, nyuki hawa wana tabia kama kekeo kwa maana kwamba wao pia hawajengi viota vyao wenyewe, lakini hutaga mayai kwenye viota vya nyuki wengine, kwa kawaida wapweke. Nyuki mdusiwa wanaweza hata kuwa katika kundi moja la kitaksonomia na wanaweza kuwa na uhusiano wa karibu. Spishi nyingine hudusia nyuki wasiohusiana, pengine spishi mdusiwa moja tu au vinginevyo spishi kadhaa.

Spishi za Afrika ya Mashariki

Picha

Nyuki na jamaa
Nyigu-kekeo

Nyigu-kekeo (kutoka kwa Kiing. cuckoo wasps) ni nyigu waliotaga mayai yao katika viota vya nyigu wengine kama kekeo wanavyofanyia ndege wengine. Kuna makundi mbalimbali ya nyigu-kekeo. Familia iliyoenea zaidi na kuwa na spishi nyingi barani Afrika ni Chrysididae yenye spishi 55 katika Afrika ya Mashariki. Jenasi Ceropales ya familia Pompilidae ina spishi 10 za nyigu-kekeo katika Afrika ya Mashariki na kuna spishi 3 katika nusufamilia Bembicinae ya familia Crabronidae. Spishi nyingine za nyigu-kekeo hazitokei Afrika.

Maelezo
Kwa sababu nyigu hawa wako katika makundi mbalimbali ya kitaksonomia, haiwezekani kutoa maelezo ya wao wote pamoja. Tembelea kurasa maalum kwa habari zaidi. Hata hivyo, kwa ujumla, nyigu hawa huwa na kutikulo ngumu kuhimili mashambulizi ya mbuawa wao. Kwa sababu hiyo hiyo, wanaweza kuwa na marekebisho mengine. K.m. spishi za Chrysididae zinaweza kujiviringa katika tufe ili kulinda miguu yao na sehemu za chini za kichwa.

Kama jina lao linavyoonyesha, nyigu hawa wana tabia kama kekeo kwa maana kwamba wao pia hawajengi viota vyao wenyewe, lakini hutaga mayai kwenye viota vya nyigu wengine, kwa kawaida wapweke. Mara nyingi wanadusia spishi moja ya mdusiwa tu au spishi chache.

Spishi za Afrika ya Mashariki

Picha

Nyigu na jamaa
Kijana Kwanza

Kijana Kwanza ni mradi usio wa dhehebu wa msingi wa Moshi, Tanzania ambao husaidia watoto na vijana kupata elimu, mafunzo ya ufundi na mafunzo ya ustadi wa maisha kuwaandaa kwa siku zijazo bila umaskini.

Ilianzishwa mnamo Novemba 2018, shirika limekua sana na sasa linafanya kazi katika tovuti nyingi, ikitoa msaada wa dharura na uingiliaji wa muda mrefu ambao hubadilisha maisha. Mohammed Mamdani ndiye mwanzilishi wa Kijana Kwanza. 

Ni shirika la vijana linaloishi Moshi, Tanzania ambalo linakuza elimu, mafunzo ya ufundi na ustadi wa maisha kati ya vijana.  Ni mradi wake wa kwanza nje ya Uingereza. Upendo huo ulibainika na Tanzania Daily News kwa kutoa lita 2000 za sanitiser ya mikono kati ya janga la COVID-19 nchini Tanzania. Kufikia 2021, Mamdani amekua Kijana Kwanza kusaidia vijana waliokataliwa nchini Tanzania, haswa watoto yatima, watoto wa mitaani na wahasiriwa wa ajira kwa watoto, na ufikiaji wa mafunzo ya ufundi na ufundi na ustadi wa maisha.

References
Togg

Togg (kifupi cha jina la Kituruki: Türkiye'nin Otomobili Girişim Grubu A.Ş. yaani Turkey's Automobile Joint Venture Group Inc.) ni kampuni ya magari ya Uturuki ambayo ilianzishwa kama ubia mwaka wa 2018.

Kampuni hiyo imetangaza kwamba gari lao la kwanza litakuwa tayari kwa uzalishaji wa mfululizo mnamo 2022.

Viungo vya Nje 
 Togg tovuti

Kampuni za Uturuki
Kifupi
M Nex Nex I

Nehemiah Shukuru Senyagwa (anajulikana kwa jina la M Nex Nex I; alizaliwa Sagara, Wilaya ya Kongwa, Mkoa wa Dodoma, Januari 15, 1999) ni msanii, mwimbaji na mtunzi wa nyimbo kutoka Tanzania.

M Nex Nex I ameanza kuonyesha Kipaji chake akiwa na Umri wa Miaka 10 ambapo dada yake anaejulikana Kama Jemima pamoja na Mama mzazi wa M Nex Nex I walikuwa Watu wa Kwanza kugundua Kipaji na uwezo mkubwa aliokuwa nao  katika kutunga mashairi na kuyaimba katika mfumo wa Hip hop.

Jemima, dada yake, alimsaidia M Nex Nex I kuandika Mashairi ya wasanii wa kubwa na Maarufu Nchini Tanzania ili aweze kuyakariri na kuyaimba kwa urahisi.

Alipokuwa shuleni M Nex Nex I alijiunga na Vikundi vya Kwaya pamoja na wanafunzi wenzake na kushirikishwa katika Matamasha mbalimbali ya kidini pamoja na sherehe mbalimbali zilizokuwa zikifanyika shuleni hapo.

Alipomaliza elimu ya Sekondari, M Nex Nex I alielekea Jijini Dar es Salaam ambako huko alikutana na Baadhi ya wasanii pamoja na wazalishaji wa Muziki ambao walimshauri namna ya kukuza Kipaji chake Cha Muziki.

Mnamo Aprili 2020 M Nex Nex I alifanikiwa kurekodi wimbo wake wa Kwanza alioupa jina la Come Now lenye maana ya (Njoo Sasa hivi) kwa tafsiri ya lugha ya kiswahili.

Juni, 2021 M Nex Nex I aliingia studio na kurekodi wimbo wa pili uliokwenda kwa jina Sio Poa ulioimbwa na Kenny Son ambapo alisimama Kama Msanii wa kushirikishwa. Wimbo huo uliandaliwa na Nayzer Touch chini ya studio za  GM Records ambako ndiko ulipofanyika wimbo wa Kwanza wa M Nex Nex I - Come Now

Baada ya kuachia wimbo huo M Nex Nex I akaanza kupata mialiko ya mahojiano katika vyombo vya habari mbalimbali hususani ndani ya Mkoa wa Dodoma Kama vile A fm radio 92.9  , Dodoma Fm 98.4 n.k.

Februali, 2022 M Nex Nex I akiwa ameshajiunga na elimu ya juu katika Chuo Kikuu cha Dodoma (UDOM) akisomea shahada ya awali ya Sanaa ya Habari na Mahusiano Ya Umma , aliachia wimbo wake wa pili uliokwenda kwa jina la My Valentine aliomshirikisha Msanii wa hip hop Benchar Mc. Wimbo huu ulimpa nafasi kubwa ya kuongeza idadi ya mashabiki na wafuasi wa Muziki wake ndani na nje ya chuo kikuu Cha Dodoma.

Baada ya kuachia wimbo huo, M Nex Nex I aliachia Nyimbo zingine  4 ndani ya muda wa miezi  miwili tu. Nyimbo hizo Ni Nakuwaza aliomshirikisha Msanii na Mwimbaji wa kike anaejulikana kwa jina la Mamilzy,  wimbo mwingine ni Dream In love aliowashirikisha Wasanii wa Rap , (Ibrah Rapper na Rapper Tzee), Nyimbo zingine ni Sorry , Gimme Right Now, Pretty Girl pamoja na Useme aliomshirikisha msanii wa R&B kutoka Dodoma Imocy.

Marejeo

Famous Lyrics by M Nex Nex I. Ilichapishwa na PeterFrank,Julai 26, 2022, www.lyrics.com

wanamuziki wa Tanzania
Sandeep Vashist

Sandeep Vashist (aliyezaliwa 8 Juni 1993) ni mshauri wa kisiasa na mtaalam wa mitandao ya kijamii ambaye anafanya kazi kama Mtaalamu wa Mitandao ya Kijamii kwa Bharatiya Janata Party, Indian National Congress, na Aam Aadmi Party.

Kazi na Elimu
Sandeep alihudhuria Shule ya Cambridge Foundation na akapata Shahada ya Teknolojia katika idara ya umeme na mawasiliano. Amefanya kazi kama meneja wa mradi wa makampuni ya kimataifa ikiwa ni pamoja na Bharti, Airtel Ltd., na Allianz Worldwide Partners.

Marejeo

Wanasayansi wa Uhindi
RwandAir

RwandAir ni shirika la ndege la taifa la Rwanda. Kutoka makao makuu yake katika uwanja wa ndege wa kimataifa wa Kigali, RwandAir hufanya operesheni zake nje ya Afrika, England, China, na India. Ndani ya Afrika, RwandAir hufanya operesheni zake katika miji mikubwa zaidi kupitia Afrika Kaskazini, Afrika Mashariki, Afrika Kusini, na Afrika Magharibi.

Historia
Baada ya mauaji ya kimbari ya Rwanda serikali mpya ya Rwanda ilianzisha majaribio kadhaa ya kuanzisha shirika la ndege la taifa. Majaribio mengi ya ilifeli lakini katika mwake wa 2002 RwandAir ilianzishwa. Shirika la ndege lilianzishwa na ndege kutoka sehemu za Afrika Mashariki. Katika mwaka wa 2010, RwandAir, ilianza huendesha operesheni zake kote katika bara ya  Afrika. Mkuu wa operesheni mpya wa ndege za RwandAir alitoka Ulaya na RwandAir ilianzisha mpango wa thawabu. Pia, kutoka mwaka wa 2002 hadi mwaka wa 2010, RwandAir ilibadilisha kundi la nedege kwa kuongeza ndege za magharibi kutoka Boeing. RwandAir ilipatiwa uanachama wa IATA katika mwaka wa 2015. Uanachama huu ni wa lazima kwa shirika la ndege lolote linalotaka kuendesha operesheni nje ya Afrika. Tangu wakati huo, RwandAir ilipanua upesi na iliendelea kwa sifa uzuri. Mwezi Februari mwaka wa 2022, shirika la ndege la taifa la Qatar liliinunua asilimia arobaini na tisa ya hisa ndani ya RwandAir.

Mambo ya ushirika
RwandAir ni ilimiliki na serikali ya Rwanda. Pia, shirika la ndege ya Qatar ilimiliki kiguzo kidogo. Mkuu wa sasa ni Yvonne Makolo. Yeye ni anaheshimiwa na wenzake na anapewa sifa kwa ukuaji wa RwandAir. Yeye aliteka lazimisha wa IATA katika elfu mbili na ishirini na tatu. Hii itakuwa mara ya kwanza kwa wanawake kuongoza IATA. Licha ya uongozi mzuri, RwandAir haifanyi faida.

Safari za RwandAir
RwandAir hudumia safari za ishirini na saba na sita zaidi kupanga.

Dakar, Senegal

Abidjan, Cote D’Ivoire

Accra, Ghana

Lagos, Nigeria

Abuja, Nigeria

Cotonou, Benin

Douala, Cameroon

Libreville, Gabon

Brazzaville, Congo

Bujumbura, Burundi

Kamembe, Rwanda

Kigali, Rwanda

Lusaka, Zambia

Harare, Zimbabwe

Johannesburg, South Africa

Cape Town, South Africa

Juba, South Sudan

Entebbe, Uganda

Kilimanjaro, Tanzania

Dar es Salaam, Tanzania

Mombasa, Kenya

Nairobi, Kenya

Dubai, United Arab Emirates

London, United Kingdom

Brussels, Belgium

Mumbai, India

Mwisho wa Safari wa baadaye

Conakry, Guinea

Bamako, Mali

Yaounde, Cameroon

Addis Ababa, Ethiopia

Guangzhou, China

New York, United States of America

Ndege zake

Kama ya mwezi ya Septemba 2022, RwandAir ina ndege kumi na mbili. Ndege hizo ni Airbus A330 mbili, Boeing737-700NG mbili, Bombardier CRJ900NG mbili, Bombardier Q-400NG mbili.

Mipango
RwandAir inajaribu kuwa kitovu cha usafiri katika Afrika Mashariki. Hii itahitaji uwekezaji mkubwa katika ndege zaidi, miundombinu, na ushirikiano na mashirika ya ndege mengine. RwandAir ilitangaza mwezi uliopita kwamba ilikuwa  imeungana na muungano wa Oneworld. Hii itakuwa hatua muhimu kwa RwandAir. Pia, RwandAir ina mipango mikubwa ya kuanzisha safari mpya za ndege za kimataifa. Mipango hii italeta mabadiliko makubwa katika shirika la ndege la RwandAir.

Tanbihi

Kampuni za Rwanda
Chuo Kikuu Cha Mlima Kenya

Chuo Kikuu Cha Mlima Kenya ni chuo kikuu ambacho kimeidhinishwa na Tume ya Elimu ya Vyuo Vikuu, kutoa mfumo mzima wa elimu. Ni kimoja kati ya vyuo vikuu vya binafsi nchini Kenya. Kilianzishwa na Profesa Simon Gicharu, ambaye ni mwanaelimu na mjasiriamali.

Eneo
Kampasi kuu ya Chuo Kikuu cha Mlima Kenya ipo katika mji wa Thika, na kampasi zingine zipo Nairobi, Parklands, Mombasa, Nakuru, Eldoret, Nkubu, Meru, Kakamega na Kisii. Chuo kikuu cha Mlima Kenya kina vituo vya masomo katika miji ya Malindi, Kisumu, Nyeri na Kericho na ofisi za uuzaji huko Garissa, Isiolo na Kitale.

Dira na dhima
Misheni ya Chuo Kikuu Cha Mlima Kenya ni kutoa elimu ya kiwango cha kimataifa, utafiti na uvumbuzi kwa mabadiliko ya kimataifa na maendeleo endelevu.

Maono yao ni kuwa Kitovu cha Kimataifa cha Ubora katika Elimu, Utafiti na Ubunifu.

Falsafa yao ni kutumia maarifa katika Sayansi na Teknolojia kwa ajili ya huduma za kibinadamu.

Tunu kuu za Chuo Kikuu cha Mlima Kenya ambayo yanaunda msingi wa ushiriki, ufundishaji na ujifunzaji ni: Ubunifu, Uadilifu, Uhuru wa Kielimu, Usawa, na Ushindani.

Historia

Mwaka 1996 Dkt. Simon Gicharu alianzisha Taasisi ya Teknolojia ya Thika ambayo ilikuja kuwa chuo kikuu cha Mlima Kenya. Mwaka 2000, Taasisi ilibadilika na kuwa chuo cha kibiashara kinachotoa usimamizi na programu za mafunzo ya kompyuta. Baadaye katika mwaka huo Wizara ya Elimu Sayansi na Teknolojia iliitambua taasisi hiyo kuwa taasisi kamili ya elimu ya juu na kuipa kibali kamili cha usajili. Mwaka 2005, Taasisi ya Teknolojia ya Thika ikawa taasisi ya kwanza ya kibinafsi nchini Kenya kutoa mafunzo kwa Wataalamu wa Dawa. Mwaka 2006, Tume ya Elimu ya Juu iliidhinisha ombi la taasisi ya kushirikiana na Chuo Kikuu cha Kilimo na Teknolojia cha Jomo Kenyatta kutoa programu zote za Diploma na Shahada. Mwaka 2011, chuo kikuu cha Mlima Kenya kilitunukiwa idhini na serikali ya Kenya, kwa pendekezo la Tume ya Elimu ya Juu.

Ada na Msaada wa Kifedha
Chuo Kikuu cha Mlima Kenya kinachukua wanafunzi wanaofadhiliwa na serikali kwa kutumia Kenya Universities and Colleges Central Placement Service (KUCCPS) na pia wanafunzi wanaojifadhili wenyewe. Chuo kikuu pia kinachukua wanafunzi wa kimataifa ambao husafiri kufuata masomo yao nchini Kenya au kujiandikisha kwa elimu-pepe. 

Wanafunzi wa Chuo Kikuu cha Mlima Kenya wanaweza kupata ufadhili kutoka kwa Bodi ya Mikopo ya Elimu ya Juu, Hazina ya Maendeleo ya Maeneobunge, utaalamu, na wafadhili. Chuo kikuu kinaruhusu wanafunzi kulipa ada zao kwa awamu za kila mwezi.

Marejeo
Mount Kenya University Campuses"
"Mount Kenya University: Our History"

Viungo vya nje
https://www.mku.ac.ke/
https://www.mku.ac.ke/mission-and-vision/

Vyuo vikuu vya Kenya
Nyukibambi

Nyukibambi (kwa Kiing. bumblebees) ni nyuki wakubwa kiasi wa jenasi Bombus katika family [[Apidae] ] ya oda Hymenoptera walio na nywele nyingi. Ingawa wana jina la Kiswahili, hawapatikani Afrika kusini mwa Sahara. Wanatokea zaidi Ulaya, Asia na Amerika. Katika Afrika ya Kaskazini, haswa Aljeria, Maroko na Tunisia, kuna spishi 5. Hawa ni nyuki wa kijamii wanaotengeneza viota vyao kwenye machimbo yaliyopo ardhini au matundu mitini au juu ya ardhi kwenye nyasi nzito. Spishi za nusujenasi Psithyrus ni vidusia wa kijamii ambao hunyakua viota vya nyuki wengine ambao wafanyakazi wao hulea majana ya mnyakuzi.

Maelezo
Nyukibambi kwa ujumla wana urefu wa mm 10-25 kulingana na spishi na tabaka, ingawa spishi kubwa kabisa, Bombus dahlbomii, inaweza kufikia mm 40 na pengine huitwa panya anayeruka. Ukubwa hutofautiana ndani ya spishi na malkia wa B. terrestris kuwa mm 22, madume mm 16 na wafanyakazi mm 11-17. Nyuki hawa ni imara kuliko nyuki-asali na ncha ya fumbatio yao ni mviringo zaidi. Wana nywele nyingi. Rangi ya kutikulo yao ni nyeusi na nywele nyingi ni nyeusi lakini kuna milia ya nywele za rangi, kwa kawaida nyeupe, njano, machungwa, nyekundu au pinki. Hizi ni rangi za onyo ambazo zinaonyesha kuwa majike wanaweza kutoa mchomo uletao uchungu. Kwa sababu ya ndimi zao ndefu nyukibambi wanaweza kukusanya mbochi kutoka kwa maua ya kina kirefu kuliko nyuki-asali.

Spishi za Afrika
 Bombus mocsaryi
 Bombus lapidarius
 Bombus ruderarius
 Bombus ruderatus
 Bombus terrestris

Picha

Marejeo

Nyuki na jamaa
Nyuki-plastiki

Nyuki-plastiki (kutoka Kiing. polyester bees) ni nyuki wadogo wa family Colletidae katika familia ya juu Apoidea ya oda Hymenoptera wanaojenga viota vyao ardhini, hasa katika udongo wenye mchanga, au katika mbao, katikati ya miamba au katika machimbo ya nyungunyungu. Hupaka mnyeso fulani kwa ulimi wao kwenye ukuta wa chimbo. Baada ya kukauka mnyeso huo unafanana na plastiki (poliesta). Spishi za nusufamilia Hylaeinae huitwa nyuki uso-njano mara nyingi. Nyuki hawa ni wapweke, lakini huenda kujenga viota vyao karibu na kila kimoja mpaka mkongamano wa maelfu ya viota. Wanatokea duniani kote, hasa Australia na Amerika ya Kusini, lakini Afrika pia ina spishi nyingi ambazo 21 katika Afrika ya Mashariki.

Maelezohttps://www.fs.usda.gov/wildflowers/pollinators/pollinator-of-the-month/yellow-faced-bee.shtml
Hao ni nyuki wadogo wa urefu wa mm 2.5-7. Wana ndimi fupi. Spishi za nusufamilia Colletinae zina nywele nyingi kiasi, lakini Hylaeinae zina nywele chache na fupi zaidi. Colletinae ni nyeusi zenye nywele nyeupe, maziwa au njano kuzunguka thoraksi na katika milia kwenye fumbatio. Zina nywele maalum kwenye femuri za nyuma ambazo hukusanya na kushikilia chavua ambazo kwa pamoja huitwa skopa (scopa). Hylaeinae hazina skopa lakini hubeba chavua katika gole lao. Pia ni nyeusi lakini sehemu za mwili, fumbatio hasa, zinaweza kuwa nyekundu huku uso na sehemu za miguu zikiwa njano au maziwa kwa kawaida.

Biolojia

Majike wa Colletinae huchimba machimbo kwenye udongo tifutifu kiasi ambapo huweka viota vyao. Ingawa kila jike huchimba chimbo lake mwenyewe, mamia hadi maelfu ya machimbo yanaweza kutokea pamoja katika eneo dogo. Chimbo lina shimo kuu lenye matawi mafupi. Kijumba cha kizazi hutengenezwa mwishoni mwa kila tawi kwa usaidizi wa mnyeso kutoka kwa tezi za mate ambao hukauka kwenye tabaka linalofanana na plastiki na kuzuia maji na ukuaji wa kuvu. Vijumba vinatolewa na donge la mchanganyiko wa chavua na mbochi na yai hutagwa juu ya kila donge. Majana wanaoibuka kisha hupata chakula tayari. Baada ya bambuaji nne jana anakuwa bundo, ambamo nyuki mpevu huibuka mwanzoni mwa msimu wa mvua.

Majike wa Hylaeinae hutafuta mashimo yaliyopo ama ardhini, kama machimbo ya nyungunyungu, au katika mbao au katikati ya miamba. Ndani, wanaunda safu moja ya vijumba ambavyo huvipatia maelezi ya kiowevu ya chavua yaliyochanganywa na mbochi. Kama nusufamilia nyingine, kuta za vijumba zimepakwa na mnyeso unaokauka kwenye tabaka linalofanana na plastiki. Vinginevyo, mzunguko wa maisha ni sawa.

Spishi za Afrika ya Mashariki

Picha

Marejeo

Nyuki na jamaa